Hrvatski sabor
20040709

Radilo se uglavnom na smanjenju broja djelatnika, ali to nije pratilo nešto što je bilo nužno da prati, prije svega već se paralelno išlo i na smanjenje broja djelatnika i na smanjenje plaće. To sigurno nije bilo dobro, iako je svakako potrebno upravo na smanjenju državnog aparata i dalje nesumnjivo raditi, ali onda upravo u onom cilju krucijalnom kako dođe do kvalificiranih, do kvalitetnih kadrova i povećati plaće. Tako da zaista dobijemo dobru, malu, dobro plaćenu, a u konačnici ipak jeftiniju upravu, nego da imamo vojsku mnogih brojnih, a slabo plaćenih. Dakle, nešto je napravljeno na planu racionalizacije. Ali kažem nikako dovoljno. Nužne su upravo radi svega toga mjere koje će biti radikalne, kako bi uprava državna postala efikasna. Jer efikasna, učinkovita i uređena uprava pretpostavka je i pridruživanju Europskoj uniji prema sporazumu o stabilizaciji i pridruživanju iz 2001. godine i to nije sporno. Ali jednako tako je važno zapravo to je sastavni dio i toga da ona bude transparentna i otvorena, u tom smislu donesen je i Zakon o slobodnom pristupu informacijama.